ECAD4007C		Rhif Myfyriwr: 1900542
ECAD4007C: Proffil Disgybl
Ar gyfer yr aseiniad yma, mi fyddai’n edrych ar broffil disgybl Ella, plentyn y Cyfnod Sylfaen, sydd yn nosbarth Derbyn. Mi fyddai’n edrych ar dair agwedd o’i datblygiad, sef gwybyddol, cymdeithasol a corfforol. Mae datblygiad plentyn yn eang, gyda sawl elfen, ond rhain rwyf wedi dewis ymchwilio i fewn i. Dywedir Piaget bod “datblygiad deallusol yn rheoli pob agwedd arall ar ddatblygiad y plentyn” (Siencyn, 2008, tud. 119), yn cynnwys datblygiad emosiynol a chymdeithasol. Mae hyn yn rhan o ddull cyfannol at ddatblygiad plentyn gan ei fod yn edrych ar bob elfen o ddatblygiad plentyn, yn cynnwys datblygiad corfforol, emosiynol, gwybyddol a chymdeithasol. Mae angen i athrawon i ddeall y gwahanol elfennau o ddatblygiad plentyn i sicrhau eu bod yn gallu cwrdd â gofynion pob plentyn. (Pearson Schools and FE Colleges, Dim dyddiad)
Yr elfen gyntaf o ddatblygiad Ella rwyf yn mynd i edrych arno yw ei datblygiad corfforol. Edrychais ar wefan Gwasanaeth Iechyd Genedlaethol (GIG) yn gyntaf i weld sut mae plant yn datblygu ac ar ba lefel mae Ella arno. Roedd y wefan yma yn ddefnyddiol iawn gan ei fod yn wefan dibynadwy ac roedd yn cynnwys llawer o wybodaeth am ddatblygiad plentyn. Sonia'r proffil yn gyntaf am sut mae Ella yn cerdded i fyny ac i lawr grisiau, wrth ddefnyddio dwy droed ar bob gris ac yn dal gafael yn llaw oedolyn. Yn ôl gwefan GIG, erbyn yr oedran o dair i dair a hanner, dylai plant allu dringo grisiau un droed ar bob gris heb dal gafael. Dylent hefyd allu dod i lawr grisiau dwy droed i bob gris. Dydy Ella yn methu neud hyn. Yn ôl y wefan, mae sgiliau grisiau Ella'r un peth a beth fyddai sgiliau plentyn 16 i 18 mis oed, gan fod plant yr oedran yma yn medru dringo grisiau gyda dwy droed ar bob gris gan ddal gafael yn llaw oedolyn. Ond, dydy’r proffil ddim yn sôn pa fath o dy mae Ella yn byw ynddi. Efallai does ddim grisiau yn ei thŷ hi, ac felly dydy hi ddim yn arfer â dringo’r grisiau. Nesaf, sonia'r proffil am anallu Ella i hopian ar un troed yn gyson. Yn ôl y wefan, mae plant oedran Ella yn dechrau ymarfer hopian, felly dydy hi ddim tu-ôl ar y sgil yma. Symuda'r proffil ymlaen i ddweud gall Ella ymddangos ychydig yn simsan ar ei thraed, a bod angen goruchwyliaeth oedolion arni o ganlyniad o hyn. Dwedir y GIG dylai plant allu rhedeg o gwmpas heb gwympo erbyn eu bod yn 3 a hanner i 4 oed a bod eu sgiliau cydbwysedd wedi datblygu. Mae Ella yn medru taflu pêl dros ei hysgwydd. Dechreua plant yn taflu peli pan maent yn 11-12 mis, ond erbyn tua 2 i 2 a hanner oed maent yn gallu taflu pêl dros eu hysgwyddau, felly mae Ella wedi datblygu'r sgil yma. Y peth corfforol diwethaf sydd ar broffil Ella yw ei bod yn methu dal pêl sy’n bownsio. Dydyn ni ddim yn gwybod maint y bêl mae Ella’n ceisio ei ddal, ond dylai bod hi’n gallu dal pêl fawr, a dechrau gallu dal peli llai o faint. Mae plant yn dechrau gallu dal peli llai o faint pan maent yn 4 i 4 a hanner oed, a pheli fwy o faint pan maent yn 3 i 3 a hanner oed.  
O edrych ar broffil Ella a’r dystiolaeth o’i datblygiad, mae ei sgiliau dringo grisiau, cydbwysedd ac efallai ei sgiliau pêl angen eu datblygu. Mae gan yr athrawes gyfrifoldeb tuag at Ella, ac at bob plentyn arall. Un o’r cyfrifoldebau yw i sicrhau dydy Ella ddim yn teimlo’n wahanol a ddim yn cael ei gadael allan os mae ei chyfoedion wedi datblygu ei sgiliau yn fwy na beth mae Ella wedi’i neud. Mae hefyd gan yr athrawes gyfrifoldeb i helpu Ella datblygu ei sgiliau. Cyfrifoldeb pwysig arall yr athrawes yw i beidio neud diagnosis. Un o’r pethau welais i allan ar Pontio oedd sesiynau Cylched Synhwyraidd. Roedd yr ysgol yn cynnal y sesiynau yma i sicrhau bod plant yn canolbwyntio’n well yn y dosbarth. Roedd y sesiynau yn cael eu defnyddio i helpu fwy o ddatblygiad gwybyddol y plant, ond maent hefyd yn helpu datblygiad corfforol gan fod yna “gysylltiad agos rhwng datblygiad corfforol a gwybyddol, yn enwedig felly yn ystod y blynyddoedd cynnar”. (Hwb Wales, 2008) Rydw i’n meddwl byddai Ella yn elwa o’r gweithgaredd yma. Roeddent yn cael eu cynnal ar ddechrau bob dydd neu yn syth ar ôl cinio. Yn gyntaf roedden yn tanio wrth neud gweithgareddau fel sgipio a chamu arno a bant o fainc. All y gweithgaredd mainc helpu Ella oherwydd mi fydd e’n ei helpu i gamu lan ar rywbeth, yn debyg i ddefnyddio’r grisiau. Nesaf roedd gweithgareddau trefnu, yn cynnwys cwrs antur cydbwysedd a bwrdd siglo. Byddai’r ddau weithgaredd yma yn helpu Ella a’i chydbwysedd. Ac, yn olaf, roedd y gweithgareddau tawelu, yn cynnwys byrfraich a chropian drwy dwnnel. Rhywbeth arall fe welais allan ar Pontio oedd gweithgaredd Llysgenhadon. Roedd dau ddisgybl hyn yr ysgol wedi cael eu dewis fel Llysgenhadon ac roeddent yn rhoi gwers ymarfer corff i flwyddyn 1. Roeddent wedi sefydlu llawer o weithgareddau i neud gyda’r disgyblion, yn cynnwys sgipio, bwrdd cydbwysedd, taflu a dal pêl, rhoi bag ffa ar eu pennau a hopian ar un droed a chicio pêl rhwng conau. Byddai’r bwrdd cydbwysedd, y gweithgaredd taflu a dal pêl a rhoi bag ffa ar eu pen a hopian ar un droed wedi bod o fudd i Ella.  
Defnyddiais yr un wefan GIG i weld datblygiad plentyn ar gyfer datblygiad gwybyddol hefyd. Yn gyntaf, mi fyddai’n edrych ar ddatblygiad mathemategol Ella. Gellir perswadio Ella i adeiladu twr o frics. Dydy’r proffil ddim yn dweud faint o dwr all Ella adeiladu. Gall plant tua blwydd oed adeiladu twr o 2 fric, ond erbyn bod plant yn tua 2 flwydd oed, maent yn gallu adeiladu twr o 6 fric. Sonia'r proffil hefyd bod Ella yn medru dweud wrth oedolyn beth sydd wedi digwydd a beth fydd yn digwydd. Yn ôl y wefan, mae plant 3 i 3 a hanner oed yn gallu deall y syniad o’r gorffennol a’r dyfodol, ac erbyn eu bod yn 4 a hanner i 5 oed, maent yn gallu disgrifio digwyddiadau’r gorffennol a’r dyfodol. Y rhan olaf o ddatblygiad mathemategol Ella yw ei gallu i roi posau at ei gilydd. Gall plant 3 i 3 a hanner oed neud posau jig-so syml a byrddau ffurfio sydd mwy cymhleth. Yr ail elfen o ddatblygiad gwybyddol rydw i’n mynd i edrych arno yw sgiliau iaith a llythrennedd Ella. Dydy Ella ddim yn siarad yn glir bob amser ac mae llawer o’i ymatebion yn un gair. Pan mae plant yn 3 i 3 a hanner, mae eu lleferydd yn gallu fod yn anodd i ddeall ambell waith, ond mae Ella yn 4, felly dylai bod ei lleferydd yn dipyn haws i ddeall. Gall plant sydd yn 2 a hanner i 3 oed defnyddio brawddegau sydd gyda 3 i 4 gair, ond mae Ella’n defnyddio brawddegau un-gair yn aml. Er hyn, mae hi weithiau’n siarad mewn brawddegau o bump i chwe gair, sydd yn dda am ei hoedran. Gall plant 3 i 3 a hanner oed defnyddio tua 4 gair bob brawddeg, ac erbyn bod plant yn 4 a hanner i 5 oed, maent yn gallu siarad gyda llawer o eiriau ymhob brawddeg. Rhan arall o ddatblygiad Ella yw ei gallu i ddeall sut y gall penderfyniadau effeithio arni hi, yn ogystal â phobl eraill. Mae Ella’n ei chael hi’n anodd neud hyn. Ond, yn ôl Pearsons Schools and FE Colleges, mae plant 2 i 3 oed yn medru deall canlyniadau eu penderfyniadau ac o beth maent wedi neud. Felly, dydy Ella heb ddatblygu’r rhan yma’n llawn eto.  
O edrych ar broffil disgybl Ella a’r dystiolaeth uchod, dydy ei datblygiad gwybyddol ddim gyda llawer ar ôl sydd angen eu datblygu i ddal lan a’r camau disgwyliedig. Er hyn, welais lyfr allan ar Pontio o’r enw ‘Brain Gym’, oedd yn cynnwys gweithgareddau gwahanol i neud gyda phlant i ddatblygu gwahanol sgiliau. Un o’r gweithgareddau yn y llyfr yma oedd ‘The Elephant’. Ar gyfer y gweithgaredd yma, mae’n rhaid i’r disgybl rhoi ei ben ar ei ysgwydd a phwyntio’i llaw allan o’i blaen. Mae yna raid iddynt neud siâp rhif 8 gyda’i llaw. All Ella elwa o’r gweithgaredd yma oherwydd dywed y llyfr ei fod yn helpu gyda sgiliau lleferydd ac mae’n hefyd yn actifadu tu-fewn y clust i helpu gyda chydbwysedd. Mae yna hefyd llawer o weithgareddau i helpu gyda mathemateg Ella, gan nad yw’n gallu cyfrif 10 gwrthrych yn gywir. Cefais ddim amser i edrych ar rain i gyd, ond roedd tudalen oedd yn cynnwys gweithgareddau i helpu gyda sgiliau mathemateg. Y gweithgareddau yma oedd ‘The Elephant’, rydw i newydd sôn am, ‘The Owl’, ‘Calf Pump’, ‘Neck Rolls’ a ‘Gravity Glider’. Gweithgaredd welais allan ar Pontio oedd Cylched Synhwyraidd, nes i sôn am yn natblygiad Corfforol. Ffordd o setlo plant ar ddechrau’r dydd ac i helpu nhw i ganolbwyntio yn y dosbarth yw hyn. Yn y llyfr ‘Sensory Circuits’, mae yna restr o fanylion o ddisgyblion sydd wedi neud y gweithgaredd rhywbryd yn eu bywydau. Rhai o’r rhain, sydd yn berthnasol i Ella yw cydsymud a chydbwysedd gwael, angen rhywbeth i sicrhau ei bod yn cael dechrau positif i’r diwrnod, sgiliau iaith fynegiadol wael ac angen datblygu rhyngweithio cymdeithasol o fewn gosodiad.  
Y datblygiad olaf rwy’n mynd i edrych arno yw datblygiad cymdeithasol Ella. Yn gyntaf rydw i’n mynd i edrych ar Mildred Parten a’i chamau chwarae. Fe wnaeth hi ymchwilio mewn i ddatblygiad chwarae cymdeithasol plant ac fe wnaeth hi ddarganfod bod datblygiad cymdeithasol plentyn yn cael ei adlewyrchu yn y ffordd maent yn chwarae. Mae gan y wefan Child Development Programs dabl sydd yn dangos y camau chwarae, beth mae’r camau yn edrych fel ac ym mha oedran mae’r camau fel arfer yn digwydd. Dangosa'r proffil bod Ella yn chwarae llawer ar ei phen ei hun heb ddangos ymwybyddiaeth o blant eraill. Dangosa'r proffil hefyd all Ella fod yn amharod weithiau i rannu adnoddau â phlant eraill. Er hyn, mae’r proffil hefyd yn dangos bod Ella yn chwarae’n dawel ochr yn ochr â phlant eraill yn yr ardal chwarae rôl. Wrth edrych ar gamau Mildred Parten a phroffil Ella, rwy’n gallu gweld bod Ella yn dangos mwy nag un cam. Weithiau, pan mae’n chwarae ar ei phen ei hun, mae’n dangos ‘solitary play’. Mae’r cam hyn fel arfer yn cael ei gweld mewn plant o dan 2 oed. Ond, mae Ella weithiau yn dangos ‘parallel play’ gan ei bod yn chwarae ochr yn ochr â phlant eraill. Mae’r cam hyn fel arfer yn cael ei weld mewn plant 2 a hanner i 3 a hanner oed. Dylai Ella fod yn dangos ‘associative play’ gan taw'r cam hyn mae plant oedran Ella fel arfer yn dangos. Yn y cam hyn, mae plant yn dechrau chwarae gyda phlant eraill yn iawn. Maent yn rhannu adnoddau, er eu bo yn gallu dilyn stori ei hun. Gwelir y cam hyn fel arfer mewn plant rhwng 3 a 4 a hanner oed. Dylai Ella hefyd dechrau dangos ‘cooperative play’, lle mae plant yn chwarae mewn grwpiau ac yn cyd-weithio. Gwelir y cam hyn fel arfer mewn plant rhwng 4 a 5 a hanner oed. Dydy Ella ddim yn dangos hyn o gwbl.   
Nesaf, rwy’n mynd i edrych ar y wefan GIG eto. Mae’r wefan yn dangos dylai plant rhwng 3 a hanner a 4 oed ymuno â chaneuon grŵp, ond dangosir y proffil dydy Ella ddim yn ymuno â chanu. Mae Ella hefyd yn defnyddio ystum i gyfleu beth mae angen, ond mae yn amharod iawn i wneud hyn weithiau. Mae’r wefan yn dangos bod plant rhwng 19 a 21 mis yn defnyddio ystum i ddal sylw'r oedolyn.  
Rwy’n gallu gweld wrth edrych ar broffil Ella ac ar y dystiolaeth dydy ei datblygiad cymdeithasol ddim yn symud ar yr un cyflymder a beth sydd yn cael ei weld mewn plant eraill. Ond, dydyn ddim yn gwybod os mae Ella yn swil neu beidio. Nesaf, rwy’n mynd i edrych ar sut all yr athrawes helpu Ella datblygu ei sgiliau cymdeithasol. Argymhella gwefan Hwb Wales bod yr athrawes yn trefnu gweithgareddau sydd yn gofyn i Ella i weithio gyda phlant neu blentyn arall i ddatrys problemau. Wrth ddefnyddio theori Lev Vygotsky, all yr athrawes dewis plentyn sydd yn fwy gwybodus. All y ddau blentyn gweithio gyda’i gilydd i neud y gwaith, a gall y plentyn mwy gwybodus helpu Ella. Fydd hyn hefyd o fudd i Ella yn ei datblygiad gwybyddol.

